Lieska sa vysádza na jar alebo na jeseň, kedy vonku nepanujú ani prílišné horúčavy, ani veľké mrazy. Ideálne by ste si dopredu mali pripraviť jamu o veľkosti 1 meter na 50 centimetrov, kam následne drevinu umiestnite. Pôdu predtým dobre prekyprite a pridajte uležaný kompost, trochu maštaľného hnoja alebo mykorhízu. Ak túžite po bohatej úrode orieškov, je dobré zasadiť k sebe niekoľko rôznych odrôd liesky, a to zhruba s rozstupom 3 až 4 metrov, aby mal každý ker alebo strom dostatok priestoru.